Arantxa Tirado Sánchez

Aránzazu «Arantxa» Tirado Sánchez (Bartzelona, Katalunia, 1978) politologoa da, nazioarteko harremanetan eta bereziki Latinoamerikako gaietan aditua.

 Biografia 
Bartzelonan jaioa, Zientzia Politikoak ikasi zituen Bartzelonako Unibertsitate Autonomoan (UAB) eta, ondoren, unibertsitate berean doktoratu zen nazioarteko harremanetan (2016an) eta latinoameriketako nazioarteko gaietan Mexikoko Unibertsitate Nazional Autonomoan (UNAM),https://actualidad.rt.com/actualidad/305940-politologa-espanola-crisis-humanitaria-venezuela-absurdo   Nora Sainz Gsellek zuzendutako tesiaren bidez, Hugo Chávez buru zuen gobernuaren agintaldiko Venezuelaren atzerri politika.

Hamabi urtez bizi izan zen Mexikon eta ikerketa aldiak egin zituen Kuban eta Venezuelan.

Gaur egunean, Bartzelonako Unibertsitate Autonomoan irakasle asoziatua da, CELACeko ikerlaria (Latinoameriketako eta Karibeko Estatuen Elkartea).

Gainera, Onda Cero irratiko “Julia en la onda” irratsaioan kolaboratzailea ere bada. 

2025ean XXI. mendeko geopolitika: subiranotasuna, gatazkak eta nazioarteko dinamikak izeneko EHUren udako ikastaroan parte hartu zuen. 

 Lanak 

 Egilea 

 Tirado, Arantxa (2019). Venezuela: más allá de mentiras y mitos. Madril: Akal.

 Tirado, Arantxa (2021). El lawfare. Golpes de Estado en nombre de la ley. Madril: Akal. Liburu horretan Lawfare deitutakoaren jatorria aztertzen du, eta AEBk Latinoamerikan bultzatutako estatu kolpeez ari da (esate baterako, Operación Cóndor deitua). Horren harira, CTXTn egin zioten elkarrizketa batean esan zuen eskuin politikoak eta agintea duten botere ekonomikoaren jabe direnek, demokrazia liberala baztertzeko gai direla beharrezkotzat jotzen dutenean.

 Beste egile batzuekin batera egindako lanak 

 Tirado, Arantxa & Romero Laullón, Ricardo (2016). La clase obrera no va al paraíso. Crónica de una desaparición forzada. Madril: Akal.
 Tirado, Arantxa & Romero Laullón, Ricardo (2018): "Los trabajadores culturales en el Capitalismo del Siglo XXI ¿Obreros de la Cultura o Privilegiados sociales?". In José Manuel Rivas, José Manuel & Tarín, Adrián (argit.) La clase trabajadora. ¿Sujeto de cambio en el Siglo XXI?, Siglo XXI, 978-84-323-1922-8.

 Erreferentziak 

 Kanpo estekak 

 Arantxa Tiradori Aitor Garmendia Etxeberriak egindako elkarrizketa Berria egunkarian (2025-07-01).